**TERMS OF REFERENCE**

Ekspert/ekspertkinja za izradu kvalitativne analize relevantnog zakonodavstva u oba entiteta o sprečavanju i zaštiti od rodnozasnovanog nasilja

1. **Pozicija:** Ekspert/ekspertkinja
2. **Mjesto izvođenja:** Bosna i Hercegovina
3. **Naziv projekta:** „Ekonomske i socijalne prilike ka nezavisnosti žena, žrtava nasilja“ finansijski podržan od strane Evropske unije a realizovan u saradnji sa Fondacijom INFOHOUSE
4. **Trajanje projekta:** Januar 01, 2021 – Jun 30, 2023
5. **Period angažmana:** Maksimum 65 dana (najkasnije do 05.11.2021. godine)

**Reference number: 01-68/21-EU**

1. **POZADINA PROBLEMA**

Projekat „Ekonomske i socijalne prilike ka nezavisnosti žena, žrtava nasilja“ ima za cilj da doprinese suzbijanju rodno zasnovanog nasilja, da se bavi problemom nezaposlenosti i ekonomske ovisnosti žena žrtava nasilja.

Statistički podaci pokazuju da je svaka peta žena u BiH doživjela neki oblik partnerskog nasilja, no ipak samo 5,5% njih kontaktiralo je odgovarajuće institucije kako bi zatražilo pomoć. Žene se često ne prepoznaju kao žrtve, posebno ekonomskog nasilja, i šute o nasilju. Patrijarhat i tradicija koji su duboko ukorijenjeni u našem društvu ne dopuštaju ženi da se bori za sebe i svoja prava, te s ekonomskog gledišta postane zemljoposjednica i / ili voditeljica kućnog posla. Ekonomsko nasilje nad ženama i dalje je skrivena kategorija rodno zasnovanog nasilja. Kontrola koju nasilnici pokazuju nad partnerima u obliku ograničenja i oduzimanja novca, zabrane rada, uskraćivanja novca za vlastite potrebe specifičan je oblik zlostavljanja koji uključuje ponašanja koja negativno utječu na materijalni i financijski položaj žene podrivanjem, ograničavanjem i / ili potkopavanje njezinih napora za postizanje ekonomske nezavisnosti.

Statistika sigurnih kuća u BiH (ukupno 8 sigurnih kuća u BiH) pokazuje da žene žrtve nasilja koje bježe od nasilnika, dolaze iz porodica s niskim prihodima, nedovoljno su obrazovane i s toga nemaju mogućnosti zaposlenja. Ta je ekonomska ovisnost osnova koja pogoršava sve druge oblike nasilja i vrlo često čini ženu taocem nasilnika. Slijedom toga, žene iz skloništa uglavnom nemaju drugog izbora nego vratiti se u svoje domove odakle su ranije pobjegle, pa se fizičko i ekonomsko nasilje nad njima nastavlja. Ekonomsko nasilje kažnjivo je zakonodavstvom BiH i prepoznato kao oblik rodno zasnovanog nasilja prema Istanbulskoj konvenciji, koju je u novembru 2013. usvojio Parlament BiH („Službeni glasnik BiH“, broj 15/12). Takođe, u Mišljenju Komisije o prijavi Bosne i Hercegovine za članstvo u Europskoj uniji - COM (2019) 261 jasno je istaknuto da „zakonodavstvo o prevenciji i zaštiti od rodno zasnovanog nasilja, posebno nasilja u porodici, nije efikasno provedeno, što zabrinjava. Entitetski zakoni o nasilju u porodici nisu međusobno usklađeni niti usklađeni s Istanbulskom konvencijom. Takođe, ne postoje odjeli specijalizirani za rodno zasnovano nasilje u relevantnim institucijama, uključujući policiju i javne organizacije. Zaštitne mjere rijetko se dodjeljuju, a opšti sistem reagovanja na nasilje treba poboljšati. "

Nakon godina provođenja reaktivnog i kratkoročno zasnovanog pristupa u pružanju podrške ženama žrtvama nasilja putem besplatnog smještaja i psihosocijalne savjetodavne podrške u skloništima u BiH, što je nakon toga uglavnom rezultiralo povratkom tih žena njihovim nasilnicima (zbog ekonomske zavisnosti) i nastavak mučenja, ovaj će se projekat usredotočiti na jačanje ekonomske nezavisnosti žena sa iskustvom nasilja i tako promovisati trajne mogućnosti žena u njihovim naporima da se oslobode rodno zasnovanog nasilja.

Projekat će između ostalih segmenata osigurati izgradnju kapaciteta žena sa iskustvom nasilja kroz trening cikluse, pružiće im podršku putem malih grantova i mentorstva, a sve u cilju da žene žrtve nasilja pokušaju da poboljšaju svoju finansijsku nezavisnost od nasilnika.

1. **CILJ PROJEKTA**

**Opšti cilj ovog projekta** je doprinijeti eliminaciji nasilja i diskriminacije žena žrtava nasilja, kao jednoj od najranjivijih grupa unapređenjem njihovih ekonomskih i socijalnih prava. Projekat se realizuje kroz 6 međusobno koordiniranih radnih paketa. Sadržajno, segment radnog paketa 5. – pregled politika/inicijative fokusiran je na razvoj dinamike politike i praksa za poboljšanje zakonodavstva vezanog za efikasniju provedbu zakona o zaštiti od nasilja u porodici u oba BH entiteta. Očekivani rezultati u okviru ovog radnog paketa su: izrađeni nacrti izmjena podzakonskih akata i službeno započeti postupci za njihovo usvajanje; pokrenuta najmanje dva procesa za poboljšanje politika; izrađene preporuke za provedbu postojećih zakona i podzakonskih akata za policijske agencije.

1. **OPSEG ZADATKA**

Fondacija „INFOHOUSE“ i Udruženje građana „Budućnost“ za potrebe izrade opsežne kvalitativne analize relevantnog zakonodavstva o sprečavanju i zaštiti od rodnozasnovanog nasilja traže eksperta/ekspertkinju koji će kroz otvoren i konkurentan proces izraditi dubinsku analizu pravnih akata u oba entiteta kako bi, kroz prikupljenje podatke i stavove relevantnih dionika procijenio stepen implementacije i efikasnost u skladu sa potrebama žena žrtava nasilja. Nacrt Analize sa ključnim preporukama će kroz fokus grupe i bilateralna savjetovanja biti predstavljeni nadležnim entitetskim ministarstvima, državnom i entitetskim rodnim mehanizmima, entitetskim i kantonalnim/regionalnim političkim odjelima, centrima za socijalni rad u odabranim opštinama, skloništima i OCD koji se bave pitanjima zaštite žena i ekonomskog osnaživanja žena žrtava nasilja. Svrha organizovanja ovih konsultacija je dvostruka - povećati kvalitet Analize, ali i uključiti ključne dionike u proces donošenja politika i postizanje konsenzusa o političkim rješenjima kako bi se poboljšala perspektiva za usvajanje prijedloga politika na osnovu nalaza iz Analize.

**ZADACI**

* sveobuhvatan pregled postojećih zakonskih propisa o sprečavanju i zaštiti od rodnozasnovanog nasilja u oba entiteta
* procjenu stepena implementacije i efikasnost zakonskih propisa/politika u skladu sa potrebama žena žrtava nasilja (kroz prikupljanje podatke i stavove relevantnih dionika)
* usklađenost domaćih zakona/politika sa standardima Evropske unije
* nedostatke i ograničenja trenutno postavljenih normativa i omogućiti kreiranje preporuka za unapređenje ove oblasti;

**ISPORUKA**

Ekspert/ekspertkinja će odobrenu Analizu politika s preporukama na BHS jezicima isporučiti Ugovaraču u elektronskoj formi.

1. **IZVJEŠTAVANJE**

Angažovani ekspert/ekspertkinja će biti u redovnoj komunikaciji sa Ugovaračem te će se konsultovati sa istim tokom pripreme i izrade analize. Angažovani ekspert/ekspertkinja će draft Analize isporučiti najkasnije u roku od **30 dana od dana potpisivanja ugovora**. Po dostavljanju analize po ugovorenoj aktivnosti Ugovarač ima pravo da u roku od 5 radnih dana da određene prijedloge i komentare. Nakon prijema komentara, ako postoje, ekspert/ekspertkinja će iste inkorporisati u dokument u roku od maksimalno 7 radnih dana. Ekspert/ekspertkinja ima obavezu da finalnu verziju Nacrta analize sa ključnim preporukama kroz fokus grupe/bilateralne sastanke prezentuje ključnim dionicima opisanim u sekciji H. Opseg zadatka. Po okončanu prezentacija, ukoliko to bude potrebno, ekspert/ekspertinja će revidirati Analizu i finalnu verziju poslati Ugovaraču.

Korespodencija će se odvijati putem e-maila.

Svi proizvedeni rezultati bit će dalje podložni odobrenju EUD Programme Manager's.

1. **VRIJEDNOST PONUDE I PLAĆANJE**

Maksimalan bruto iznos za ovaj angažman iznosi 1.500 Eura u KM protivvrijednosti.

Troškovi prevoza, hrane i smještaja uključeni su u naknadu.

Porezi i doprinosi u skladu sa zakonom će biti obračunati i uplaćeni od strane Ugovarača.

Isplata za rad po ovom pozivu će biti definisana Ugovorom, na način da će 30% vrijednosti ugovora biti uplaćeno avansno, a ostatak vrijednosti ugovora izvršit će se po odobrenju konačne analize.

Aplikant snosi troškove nastale tokom pripreme i podnošenja prijave.

1. **VREMENSKI OKVIR**

|  |  |
| --- | --- |
| Opis | Indikativni vremenski okvir |
| Izrada prvog nacrta Analize  | 01.09. – 30.09.2021. |
| Nacrt Analize dostavljen | 01.10.2021. |
| Komentari na Nacrt Analize od strane Ugovarača | 05.10.2021. |
| Prezentacija Analize kroz fokus grupe/konsultacije sa ključnim dionicima (ekspert+organizatori) | 06.10.-31.10.2021. |
| Finalna Analiza dostavljena | 05.11.2021. |

1. **KVALIFIKACIJE EKSPERTA**

**Kvalifikacije i vještine:**

* Formalno univerzitetsko obrazovanje u oblasti društvenih nauka

**Opšte i posebno profesionalno iskustvo:**

* Najmanje 10 godina opšteg profesionalnog iskustva
* Poznavanje međunarodnih standarda o ljudskim pravima sa fokusom na ženska ljudska prava
* Dobre sposobnosti procjene/izvještavanja/prezentacije
* Izvrsno znanje BHS jezika

Ponude će se ocjenjivati uzimajući u obzir opšte i posebne kriterije iskustva i prethodne referense.

Ekspert/ekspertkinja će početi sa radom odmah nakon potpisivanja ugovora sa Ugovaračem usluge. Procjena ugovarača usluga je da se posao može uraditi za 65 radnih dana.

**Speijalni zahtjevi**

Svi materijali moraju slijediti najnovije zahtjeve komunikacije i vidljivosti za vanjsko djelovanje EU-a općenito i upotrebu znaka EU-a u kontekstu programa EU-a 2021-2027, posebno <https://ec.europa.eu/info/files/use-eu-emblem-context-eu-programmes-2021-2027_en> čime se omogućuje odgovarajuća vidljivost Evropske unije u svim komunikacijskim materijalima proizvedenim u okviru ovog ugovora.

1. **METODA PODNOŠENJA**

Svi zainteresirani prijavitelji na BHS jeziku dostavljaju:

* CV sa detaljnim informacijama o relevantnom iskustvu sa referencama, kao i popis prethodno realizovanih poslova
* Okvirni prijedlog poglavlja i troškovnik.

Ponuda obavezno sadrži Referentni broj: **01-68/21-EU** i šalje se na sljedeću e-adresu: buducnostmd@yahoo.com najkasnije **25.08.2021. godine do kraja dana** s naznakom predmeta: **Prijava za izradu kvalitativne Analize relevantnog zakonodavstva u oba entiteta o sprečavanju i zaštiti od rodnozasnovanog nasilja**

Prijave zaprimljene nakon isteka roka za podnošenje ponuda neće se razmatrati.